stanford-oval/wikipedia huggingface dataset:
สุริยุปราคา 16 กรกฎาคม พ.ศ. 2729
ระยะเวลาที่ยาวนาน

สุริยุปราคาครั้งนี้เป็นสุริยุปราคาเต็มดวงที่ยาวนานที่สุดในช่วง 4000 ปีก่อนคริสตกาล จนถึงอย่างน้อยปี ค.ศ. 8000 (12,000 ปี) ด้วยระยะเวลาเต็มดวง 7 นาที 29 วินาที ปัจจัยอันก่อให้เกิดระยะเวลาคราสที่ยาวนานเช่นนี้ได้แก่
โลกอยู่ใกล้จุดไกลที่สุดมาก (อยู่ห่างจากดวงอาทิตย์ที่สุดในวงโคจรรูปวงรี ทำให้ขนาดเชิงมุมมีขนาดเกือบเล็กที่สุดเท่าที่จะเล็กได้) ซึ่งเกิดขึ้นประมาณวันที่ 6 กรกฎาคม
ดวงจันทร์เกือบอยู่ที่จุดใกล้ที่สุด (ทำให้ขนาดเชิงมุมของมันมีขนาดใหญ่ที่สุดเท่าที่จะใหญ่ได้) ช่วงเวลาที่เกิดอุปราคาที่ยาวนานที่สุดจะเกิดขึ้นที่ 50 นาทีหลังจากจุดใกล้ที่สุด
จุดกลางของอุปราคาอยู่ใกล้กับเส้นศูนย์สูตรของโลกมาก ซึ่งเป็นบริเวณที่การหมุนของโลกมีความเร็วมากที่สุด
จุดกลางของอุปราคาเกิดขึ้นใกล้กับจุดใต้แสงอาทิตย์ (ส่วนของโลกที่อยู่ใกล้ดวงอาทิตย์ที่สุด และยังอยู่ใกล้กับดวงจันทร์ที่สุดในระหว่างเกิดอุปราคา)
เส้นสมมุติของเส้นทางอุปราคาที่จุดกลางของอุปราคา สอดคล้องกับเส้นสมมุติการหมุนของโลก สำหรับสุริยุปราคาที่โหนดขึ้น (ชุดแซรอสเลขคี่) จะเกิดขึ้นประมาณ 12 วันหลังจากครีษมายัน
สุริยุปราคาเต็มดวงยาวนานที่สุดในประวัติศาสตร์ครั้งก่อนเกิดขึ้นเมื่อวันที่ 15 มิถุนายน 744 ปีก่อนคริสกาล มีระยะเวลา 7 นาที 28 วินาที โดยคราสยาวนานที่สุดในสหัสวรรษที่ 3 ตามทฤษฎีเท่าที่เป็นไปได้คือ 7 นาที 32 วินาที
อุปราคาที่เกี่ยวข้อง > แซรอส 139

อุปราคาครั้งนี้เป็นส่วนหนึ่งของวงรอบแซรอสที่ 139 ซึ่งวนซ้ำทุก ๆ 18 ปี 11 วัน ประกอบด้วย 71 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 17 พฤษภาคม พ.ศ. 2044 (ค.ศ. 1501) ชุดแซรอสนี้มีสุริยุปราคาผสมซึ่งเริ่มตั้งแต่วันที่ 11 สิงหาคม พ.ศ. 2170 (ค.ศ. 1627) จนถึงวันที่ 9 ธันวาคม พ.ศ. 2368 (ค.ศ. 1825) สุริยุปราคาเต็มดวงซึ่งเริ่มตั้งแต่วันที่ 21 ธันวาคม พ.ศ. 2386 (ค.ศ. 1843) จนถึงวันที่ 26 มีนาคม พ.ศ. 3144 (ค.ศ. 2601) และชุดแซรอสนี้จบลงในสุริยุปราคาบางส่วน วันที่ 3 กรกฎาคม พ.ศ. 3306 (ค.ศ. 2763) คราสเต็มดวงนานที่สุดของแซรอสนี้อยู่ในวันที่ 13 มิถุนายน พ.ศ. 2675 (ค.ศ. 2132) ด้วยเวลา 6 นาที 55 วินาที แซรอสนี้มีสุริยุปราคาที่มีระยะเวลายาวนานที่สุดที่คำนวณไว้ระหว่าง ก่อน ค.ศ. 4000 ถึง ค.ศ. 6000
| สมาชิกของชุดแซรอสลำดับที่ 24–39 ระหว่างปี 2444 ถึง 2643> 24 | สมาชิกของชุดแซรอสลำดับที่ 24–39 ระหว่างปี 2444 ถึง 2643> 25 | สมาชิกของชุดแซรอสลำดับที่ 24–39 ระหว่างปี 2444 ถึง 2643> 26 |
| --- | --- | --- |
|  3 กุมภาพันธ์ 2459 |  14 กุมภาพันธ์ 2477 |  25 กุมภาพันธ์ 2495 |
| 27 | 28 | 29 |
|  7 มีนาคม 2513 |  18 มีนาคม 2531 |  29 มีนาคม 2549 |
| 30 | 31 | 32 |
|  8 เมษายน 2567 |  20 เมษายน 2585 |  30 เมษายน 2603 |
| 33 | 34 | 35 |
|  11 พฤษภาคม 2621 |  22 พฤษภาคม 2639 |  3 มิถุนายน 2657 |
| 36 | 37 | 38 |
|  13 มิถุนายน 2675 |  25 มิถุนายน 2693 |  5 กรกฎาคม 2711 |
39: 
 16 กรกฎาคม 2729: 
เส้นผ่านศูนย์กลางของเงาที่จุดบดบังมากที่สุด 267 กิโลเมตร
ระยะเวลาของสมาชิกในชุดแซรอสที่ 139
สโมสรฟุตบอลแมนเชสเตอร์ยูไนเต็ดในฤดูกาล 1958–59

ฤดูกาล 1958–59 เป็นฤดูกาลที่ 57 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 14 ติดต่อกันในลีกสูงสุดของฟุตบอลอังกฤษ เป็นฤดูกาลแรกของทีมยูไนเต็ดที่ถูกสร้างขึ้นใหม่หลังจากเหตุการณ์ภัยพิบัติทางอากาศมิวนิกในเดือนกุมภาพันธ์ของฤดูกาลที่แล้ว ซึ่งได้คร่าชีวิตผู้เล่นไป 8 คน การเสริมทีมที่โดดเด่นที่สุดสำหรับฤดูกาลใหม่คือกองหน้า อัลเบิร์ต กีซอล ซึ่งเซ็นสัญญาคว้าตัวก่อนเปิดฤดูกาลจากเชฟฟีลด์เวนส์เดย์
ในฤดูกาลนี้ แจ็คกี บลานช์ฟลาวเวอร์ เซ็นเตอร์ฮาล์ฟได้แขวนสตั๊ดอันเป็นผลมาจากอาการบาดเจ็บที่เขาได้รับจากเหตุเครื่องบินตกที่มิวนิค
บ็อบบี ชาร์ลตัน ผู้รอดชีวิตจากเหตุเครื่องบินตกในมิวนิกเป็นผู้ทำประตูสูงสุดของยูไนเต็ดในฤดูกาลนี้ด้วยการยิง 29 ประตูในลีก ขณะที่อัลเบิร์ต สแกนลอน เพื่อนร่วมทีมผู้รอดชีวิตเช่นเดียวกันก็ทำผลงานได้อย่างน่าประทับใจด้วย 16 ประตูจากตำแหน่งปีกซ้าย
ทีมยูไนเต็ดโฉมใหม่จบในตำแหน่งรองแชมป์ในฤดูกาลนั้น
สุริยุปราคา 16 มกราคม พ.ศ. 2618

| สุริยุปราคา 16 มกราคม พ> ศ. 2618 |
| --- | --- |
แผนที่
ประเภท
ประเภท: เต็มดวง
แกมมา: -0.2800
ความส่องสว่าง: 1.0311
บดบังมากที่สุด
ระยะเวลา: 162 วินาที (2 นาที 42 วินาที)
พิกัด: 37°12′S 94°06′W﻿ / ﻿37.2°S 94.1°W﻿ / -37.2; -94.1
ความกว้างของเงามืด: 110 กิโลเมตร
เวลา (UTC)
(P1) เริ่มอุปราคาบางส่วน: 15:55:03
(U1) เริ่มอุปราคาเงามืด: 16:52:53
(U2) เริ่มอุปราคาศูนย์กลาง: 16:53:44
บดบังมากที่สุด: 18:33:42
(U3) สิ้นสุดอุปราคาศูนย์กลาง: 20:13:47
(U4) สิ้นสุดอุปราคาเงามืด: 20:14:32
(P4) สิ้นสุดอุปราคาบางส่วน: 21:12:26
แหล่งอ้างอิง
แซรอส: 142 (26 จาก 72)
บัญชี # (SE5000): 9675
สุริยุปราคาเต็มดวงจะเกิดขึ้นในวันที่ 16 มกราคม พ.ศ. 2618 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง > สุริยุปราคา พ.ศ. 2616–2619

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
| 0 | 1 | 2 | 3 |
| --- | --- | --- | --- |
| 122 | 7 กุมภาพันธ์ 2616  บางส่วน | 127 | 3 สิงหาคม 2616  เต็มดวง |
| 132 | 27 มกราคม 2617  วงแหวน | 137 | 24 กรกฎาคม 2617  วงแหวน |
| 142 | 16 มกราคม 2618  เต็มดวง | 147 | 13 กรกฎาคม 2618  วงแหวน |
| 152 | 6 มกราคม 2619  เต็มดวง | 157 | 1 กรกฎาคม 2619  บางส่วน |
อุปราคาที่เกี่ยวข้อง > แซรอส 142

อุปราคาครั้งนี้เป็นส่วนหนึ่งของวงรอบแซรอสที่ 142 ซึ่งวนซ้ำทุก ๆ 18 ปี 11 วัน ประกอบด้วย 72 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 17 เมษายน พ.ศ. 2167 (ค.ศ. 1624) ชุดแซรอสนี้มีสุริยุปราคาผสมหนึ่งครั้งในวันที่ 14 กรกฎาคม พ.ศ. 2311 (ค.ศ. 1768) และสุริยุปราคาเต็มดวงเริ่มตั้งแต่วันที่ 25 กรกฎาคม พ.ศ. 2329 (ค.ศ. 1786) จนถึงวันที่ 29 ตุลาคม พ.ศ. 3086 (ค.ศ. 2543) และชุดแซรอสนี้จบลงในสุริยุปราคาบางส่วน วันที่ 5 มิถุนายน พ.ศ. 3447 (ค.ศ. 2904) ซึ่งเป็นเหตุการณ์อุปราคาครั้งที่ 72 ของชุดแซรอสนี้ คราสเต็มดวงนานที่สุดของแซรอสนี้อยู่ในวันที่ 28 พฤษภาคม พ.ศ. 2834 (ค.ศ. 2291) ที่เวลา 6 นาที 34 วินาที
| สมาชิกของชุดแซรอสลำดับที่ 17–27 ระหว่างปี พ> ศ. 2444 ถึง 2902.17 | สมาชิกของชุดแซรอสลำดับที่ 17–27 ระหว่างปี พ> ศ. 2444 ถึง 2902.18 | สมาชิกของชุดแซรอสลำดับที่ 17–27 ระหว่างปี พ> ศ. 2444 ถึง 2902.19 |
| --- | --- | --- |
|  10 ตุลาคม 2455 |  21 ตุลาคม 2473 |  1 พฤศจิกายน 2491 |
| 20 | 21 | 22 |
|  12 พฤศจิกายน 2509 |  22 พฤศจิกายน 2527 |  4 ธันวาคม 2545 |
| 23 | 24 | 25 |
|  14 ธันวาคม 2563 |  26 ธันวาคม 2581 |  5 มกราคม 2600 |
| 26 | 27 | 28 |
|  16 มกราคม 2618 |  27 มกราคม 2636 |  8 กุมภาพันธ์ 2654 |
| 29 | 30 | 31 |
|  18 กุมภาพันธ์ 2672 |  2 มีนาคม 2690 |  12 มีนาคม 2708 |
| 32 | 33 | 34 |
|  23 มีนาคม 2726 |  4 เมษายน 2744 |  15 เมษายน 2762 |
| 35 | 36 | 37 |
|  25 เมษายน 2780 |  7 พฤษภาคม 2798 |  17 พฤษภาคม 2816 |
| 38 | 39 | 40 |
|  28 พฤษภาคม 2834 |  9 มิถุนายน 2852 |  20 มิถุนายน 2870 |
41: 
 30 มิถุนายน 2888:
สกุลแมงคีมหนวดสามปล้อง

| สกุลแมงคีมหนวดสามปล้อง |
| --- | --- |

Prosopocoilus sp.

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Coleoptera
วงศ์:: Lucanidae
สกุล:: Prosopocoilus Westwood, 1845

ชนิด
 ดูในเนื้อหา
ชื่อพ้อง
 Kirchnerius
สกุลแมงคีมหนวดสามปล้อง หรือ สกุลด้วงคีมหนวดสามปล้อง เป็นสกุลของแมลงปีกแข็ง ในวงศ์ด้วงคีม (Lucanidae) ใช้ชื่อวิทยาศาสตร์ว่า Prosopocoilus
มีจุดเด่น คือ มีปลายหนวดเป็นปมประกอบด้วยหนวด 3 ปล้อง ในประเทศไทยพบหลายชนิด อาทิ แมงคีมแดง (Prosopocoilus astacoides), แมงคีมบูด้า (P. buddha), แมงคีมปากคีบ (P. forceps), แมงคีมยีราฟ (P. giraffa) เป็นต้น
แหล่งข้อมูลอื่น

ข้อมูลที่เกี่ยวข้องกับ Prosopocoilus ที่วิกิสปีชีส์
วัดพรหมทินใต้

| วัดพรหมทินใต้ |
| --- | --- |


ที่ตั้ง: บ้านพรมทินใต้ หมู่ที่ 11 ตำบลหลุมข้าว อำเภอโคกสำโรง จังหวัดลพบุรี
ประเภท: วัดราษฏร์
นิกาย: มหานิกาย
พระพุทธรูปสำคัญ: พระพนัสบดี ศรีทวารวดี
เวลาทำการ: ทุกวัน
จุดสนใจ: โบราณสถานวัดพรหมทินใต้ และหลุมขุดค้นทางโบราณคดี
เว็บไซต์: วัดพรหมทินใต้
 สถานีย่อยพระพุทธศาสนา
วัดพรหมทินใต้ เป็นวัด ตั้งอยู่หมู่ที่ 11 ตำบลหลุมข้าว อำเภอโคกสำโรง จังหวัดลพบุรี เป็นสถานที่สำคัญแห่งหนึ่งของอำเภอโคกสำโรง จังหวัดลพบุรี โดยมีโบราณสถาน , แหล่งขุดค้นทางโบราณคดี , พิพิธภัณฑ์วัตถุโบราณ , หลวงพ่อพระพุทธพรหม สูง 9 เมตร (หล่อเสร็จในวันเดียว) และยังมีพระพนัสบดีที่ขุดค้นพบในบริเวณวัดซึ่งมีอายุกว่า 1,300 ปี ปัจจุบันมีพระอธิการสายันต์   อินทวัณโณ ดำรงตำแหน่งเจ้าอาวาสรูปปัจจุบัน
ที่ตั้งและอาณาเขต

ทิศเหนือ ติดกับวัดพรหมทินเหนือ ตำบลหลุมข้าว อำเภอโคกสำโรง จังหวัดลพบุรี
ทิศตะวันออก ติดกับตำบลห้วยโป่ง อำเภอโคกสำโรง จังหวัดลพบุรี
ทิสตะวันตก ติดกับวัดสระเตยน้อย ตำบลหนองทรายขาว อำเภอบ้านหมี่ จังหวัดลพบุรี
ทิศใต้ ติดกับวัดบ้านคลอง ตำบลหนองทรายขาว อำเภอบ้านหมี่ จังหวัดลพบุรี
ประวัติ

วัดพรหมทินใต้ และแหล่งโบราณคดีบ้านพรหมทินใต้ ตั้งอยู่ที่บ้านพรหมทินใต้ หมู่ที่ 11  ตำบลหลุมข้าว อำเภอโคกสำโรง จังหวัดลพบุรี วัดพรหมทินใต้ สร้างขึ้นเป็นวัดตั้งแต่ปี พุทธศักราช 2375 เดิมเรียกว่า วัดโพธิ์ศรีสว่าง ได้รับพระราชทานวิสุงคามสีมาในปี พุทธศักราช 2380 พื้นที่ของวัดตั้งอยู่บนที่ราบสูง คณะสงฆ์สังกัดมหานิกาย มีที่ดิน 27 ไร่ 2 งาน 98 ตารางวา แต่ผู้เฒ่าผู้แก่ท่านบอกว่าประมาณ 30-40 ปีก่อนมีการใช้สถานที่ของวัดเป็นโรงเรียนสำหรับใช้สอนเด็กๆในท้องถื่น และต่อมามีการสร้างโรงเรียนขึ้นทดแทน นั่นคือโรงเรียนบ้านพรหมทิน อยู่กึ่งกลางระหว่างวัดพรหมทินใต้และวัดพรหมทินเหนือ ซึ่งวัดนี้เคยมีเชื้อพระวงศ์เดินทางมาร่วมพิธีทอดกฐินหลายครั้ง เช่น ท่านผู้หญิงพันธุ์สวลี กิติยากร ซึ่งเป็นพระมารดาของ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
ประวัติ > การค้นพบซากโบราณสถาน

โบราณสถานของวัดมีสภาพเป็นเนินดิน ที่ถูกสร้างทับลงบนตัวโบราณสถานเดิมที่มีมาตั้งแต่สมัยทวารวดี เมืองพรหมทินใต้แผนที่เป็นรูปสี่เหลี่ยมคางหมู มีลำน้ำโพนทองไหลผ่านทางด้านทิศตะวันออก เนินดินมีการปลูกทำไร่พริกและปรับเป็นพื้นที่ทำการเกษตร ปัจจุบันยังคงเหลือแนวอิฐทางใต้ และคูเมืองเดิมบ้างทางทิศตะวันออก และมีพระอุโบสถตั้งอยู่ด้านบนเนินดิน มีฐานอิฐล้อมรอบตัวโบสถ์ ด้านหลังมีเจดีย์สามองค์แต่ปัจจุบันเหลือเพียงเฉพาะฐานของเจดีย์เท่านั้น  และนอกจากนี้ยังมีใบเสมาที่มีสภาพสมบูรณ์ประมาณ 5 ใบที่สามารถยังมองเห็นลวดรายได้อย่างชัดเจน และภายในพระอุโบสถก็มีพระพุทธรูปที่ศักดิ์สิทธิ์ ที่ชาวบ้านนิยมมาสักการบูชาอยู่เสมอ   คำเล่าว่าเมื่อประมาณร้อยกว่าปีได้มีชาวอิสานที่เดินทางมาจากภาคตะวันออกเฉียงเหนือเพื่อทำการค้าวัวควาย และได้ตั้งหลักปักฐานอยู่ที่นี่จนกลายเป็นหมู่บ้านและสืบลูกหลานมาจนถึงปัจจุบัน
ประวัติ > การตั้งถิ่นฐานของชาวบ้าน

คำเล่าว่าเมื่อประมาณร้อยกว่าปีได้มีชาวอิสานที่เดินทางมาจากภาคตะวันออกเฉียงเหนือเพื่อทำการค้าวัวควาย และได้ตั้งหลักปักฐานอยู่ที่นี่จนกลายเป็นหมู่บ้านและสืบลูกสืบหลานมาจนถึงปัจจุบัน และในปัจจุบันชาวบ้านยังนิยมใช้ภาษาลาวในการพูดคุยและสนทนากันอยู่ และมีการสร้างวัดขึ้นเพื่อเป็นศูนย์รวมจิตใจของคนในชุมชน น่าเป็นที่ชื่นชบว่าชาวบ้านยังคงอนุรักษ์ภาษาท้องถิ่นเอาไว้อยู่เสมอ
พระพนัสบดี ศรีทวารวดี

วัดพรหมทินใต้ได้มีการขุดค้นพบพระพุทธรูปเก่าชื่อว่าพระพนัสบดี ปัจจุบันทางวัดได้จัดเก็บไว้ที่กุฏิของเจ้าอาวาส ก่อนที่ทางวัดจะขุดค้นพบพระดังกล่าวได้มีชายในหมู่บ้านคนหนึ่งชื่อ นายทอง โพธะนัน  ได้นิมิตถึงพระพนัสบดี  พอรุ่งเช้าได้นำวัวมากินหญ้าที่วัด และได้ทำการขุดตรงบริเวณที่ตนได้ฝันถึงอยู่หลายวัน แต่ก็ยังขุดไม่พบอะไร และเป็นที่น่าแปลกว่าเมื่อนายทองขุดที่ไรก็ยิ่งรู้สึกง่วงนอน และในขณะเดียวกันนายสมบัติ ฉลาดคิด จึงได้ทำการติดต่อกับทางองค์การบริหารส่วนจังหวัดลพบุรี เพื่อขอเครื่องมือในการขุดมาช่วยทำการขุดบริเวณดังกล่าว และอีกไม่นานก็ขุดพบก้อนหินประหลาดชิ้นหนึ่งในวันที่ 17 มิถุนายน พ.ศ. 2535 และหลังจากนั้นทางวัดได้ทำการติดต่อกรมศิลปากรเพื่อทำการตรวจสอบดูว่าสิ่งที่ขุดพบคืออะไร ซึ่งทำการตรวจสอบแล้วพบว่าสิ่งที่ขุดพบคือ พระพนัสบดี
พระพนัสบดี วัดพรหมทินใต้เป็นพระพุทธรูปเก่าแก่ที่มีอายุประมาณ 1,200-1,300 ปี และเป็นศิลปะที่มีลักษณะที่ใกล้เคียงกับศิลปะมอญในภาคกลาง แกะสลักจากหินสีดำ ประทับยืนบนหลังสัตว์ประหลาดซึ่งเป็นสัตว์ที่เกิดจากจินตนาการ องค์ประทับยืนจีวรห่อหุ้ม พระเกศาหมุ่น พระกรรณยาวจรดพระพาหา พระหัตถ์ทั้งสองข้างตั้งฉากกับพระวรกาย กริยาทรงแสดงธรรม ความสูงจากพระบาทถึงพระเกศ 21 เซนติเมตร วัดพรหมทินใต้ได้ถวายนามเกี่ยวกับพระพุทธรูปองค์นี้ไว้ว่า พระพนัสบดี ศรีทวารวดี วัดพรหมทินใต้
โบราณสถานวัดพรหมทินใต้

โบราณสถานวัดพรหมทินใต้ ประกอบไปด้วยแนวกำแพงรอบนอกทั้งสองด้าน และด้านในก็มีแนวกำแพงล้อมรอบตัวโบราณสถานและมีใบเสมา ส่วนด้านหลังนั้นมีฐานเจดีย์ 3 องค์ ซึ่งตั้งอยู่บนเนินดิน ซากโบราณสถานก่อด้วยอิฐ มีประวัติการสร้างที่ยาวนานนับพันปี เป็นสถานที่ที่มีความศักดิ์สิทธิ์และและภายในพระอุโบสถนั้นประกอบไปด้วยพระประธานและพระพุทธรูปอื่นๆอีกหลายองค์ ตัวพระอุโบสถนั้นสร้างด้วยสังกะสีที่ชาวบ้านพรหมทินใต้ร่วมกันสร้างขึ้น ปัจจุบันเป็นสถานที่ท่องเที่ยวของ ตำบลหลุมข้าว อำเภอโคกสำโรง จังหวัดลพบุรี และเป็นสถานที่ศึกษาหาความรู้ที่สำคัญอีกที่หนึ่ง และกรมศิลปากรขึ้นทะเบียนเป็นโบราณสถาน ใน พ.ศ. 2479
โบราณสถานวัดพรหมทินใต้ > พระพุทธรูปที่ประดิษฐานอยู่ภายใน

ปัจจุบันตัวของโบราณสถานวัดพรหมทินใต้นั้นชาวบ้านเรียกว่าโบสถ์เก่าที่ชาวบ้านร่วมใจกันสร้างโดยใช้สังกะสี และนำพระพุทธรูปไปประดิษฐานเอาไว้ภายใน ซึ่งชาวบ้านเรียกว่าหลวงพ่อโบสถ์  ซึ่งตัวโบราณสถานไม่มีการปรับแต่งหรือเพิ่มเติมแต่อย่างใด เพราะเพื่อเป็นการอนุรักษ์โบราณสถานเอาไว้ให้คงเดิมจนถึงปัจจุบัน และมีการปลูกฝังให้ลูกหลานรู้จักการอนุรักษ์และพัฒนาท้องถิ่น ทั้งทางด้านพิธีกรรมและประเพณีที่สื่บทอดกันมาแต่โบราณ
โบราณสถานวัดพรหมทินใต้ มีประวัติความเป็นมาตั้งแต่สมัยทวารวดี  ซึ่งโบราณสถานแห่งนี้เป็นที่ประกอบพิธีกรรม ทางศาสนา  สภาพทั่วไปเป็นลักษณะเป็นพระอุโบสถดังปรากฏใบเสมาอยู่ล้อมรอบ และนอกจากนั้นยังมีองค์เจดีย์อยู่สามองค์ ต่อมาในสมัยอยุธยาได้มีการสร้างทับลงไปในตัวโบราณสถานเดิมและในปัจจุบันมีสภาพเป็นเนินดิน บริเวณรอบๆมีลำน้ำใหลผ่าน ซึ่งบริเวณเป็นที่ราบสูงของภาคกลางอยู่ทาง ทิศตะวันตกสภาพทั่วไปในปัจจุบันจะเหลือเพียงฐานของโบราณสถาน และใบเสมาอยู่ประมาณ 4-5 ใบ ในส่วนของเจดีย์ด้านหลังก็เหลือเพียงฐานเท่านั้น
โบราณสถานวัดพรหมทินใต้ > การพัฒนาโบราณสถาน

ในอดีตนั้นบริเวณโดยรอบนั้นเป็นท้องทุ่งนามาก่อน หลังจากที่มีการสร้างวัดจึงได้มีการขยายพื้นที่ของวัดให้มีพื้นที่เพียงพอ และความศรัทธาของพุทธศาสนิกชนจึงได้มีการซื้อที่ดินถวายให้กับวัดจึงได้มีการพัฒนาจากทุ่งนาให้เป็นวัดจนถึงปัจจุบัน และตั้งแต่มีการขุดค้นแต่งซากโบราณสถานแห่งนี้ ตั้งแต่ปี 2535 เป็นต้นมา ก็มีการพัฒนาและปรับปรุงให้เป็นสถานที่ท่องเที่ยวทางโบราณสถานและวัตถุตลอดยังเป็นสถานที่ศึกษาประวัติความเป็นมาตั้งแต่ยุคทวารวดี อยุธยา มาจนถึงยุคปัจจุบัน ในปัจจุบันได้มีหน่วยงานต่างๆทั้งภาครัฐและเอกชนให้การสนับสนุนในการพัฒนา และนอกจากนี้ยังมีการขุดค้นพบซากโครงกระดูกที่มีอายุราว 3,000 ปีอีกด้วย ประกาศขึ้นทะเบียน ในราชกิจจานุเบกษา เล่มที่ 53 หน้า 906 วันที่ 2 สิงหาคม 2479
ก่อนปี 2553 ทางวัดและชาวบ้าน และองค์การปกครองส่วนท้องถิ่นได้มีการเสนอเรื่องไปทางจังหวัดเพื่อให้ทางจังหวัดนำไปดำเนินการต่อ และโบราณสถานวัดพรหมทินใต้ได้รับการบูรณะและปรับแต่งโดยกรมศิลปากร ตั้งแต่ปี พ.ศ. 2535 และมีการขุดค้นค้นและพัฒนามาจนถึงปัจจุบัน
แหล่งโบราณคดีบ้านพรหมทินใต้

แหล่งโบราณคดีบ้านพรหมทินใต้ ตั้งอยู่ที่วัดพรหมทินใต้ หมู่ที่ 11 ตำบลหลุมข้าว อำเภอโคกสำโรง จังหวัดลพบุรี ปี พ.ศ. 2529 กรมศิลปากรได้เข้ามาสำรวจในเขตจังหวัดลพบุรี ซึ่งได้พบเมืองโบราณหลายแห่งรวมไปถึงแหล่งโบราณคดีบ้านพรหมทินใต้ จากการสำรวจครั้งนั้นพบหลักฐานประเภทเศษภาชนะดินเผาตั้งแต่เนื้อธรรมดาจนถึงเนื้อแกร่ง ไม่ค่อยมีการตกแต่งมากนักเพราะว่าน่าจะเป็นผลิตภัณฑ์ที่ผลิตขึ้นในชุมชน และยังพบเครื่องถ้วยแบบจีนสมัยราชวงศ์เหม็ง ภาชนะรูปแบบไหขอม เครื่องเคลือบจากกลุ่มเตาศรีสัชนาลัย รวมทั้งยังพบภาษาบาลี อักษรปัลลวะ (พุทธศตวรรษที่ 11-12) และอักษรปัลลวะ (พุทธศตวรรษที่ 13)
ต่อมาในปี พ.ศ. 2534 กรมศิลปากรได้ดำเนินการขุดค้นและขุดแต่งภายในวัดพรหมทินใต้ บริเวณด้านข้างพระอุโบสถหลังเก่า โดยได้ทำการบูรณะพระอุโบสถหลังเก่าหลังเก่าในสมัยอยุธยา
ในปี พ.ศ. 2547 ผศ.ดร.ธนิก เลิศชาญฤทธิ์ นำคณะนักศึกษาจากภาควิชาโบราณคดี คณะโบราณคดี มหาวิทยาลัยศิลปากร ได้ทำการขุดค้นบริเวณด้าน ทิศตะวันตกของ พระอุโบสถ หลักฐานที่พบได้แก่โครงกระดูกมนุษย์  สิ่งที่พบร่วมกับโครงกระดูก เช่น ภาชนะดินเผารูปทรงต่างๆ (เกือบทั้งหมด
มีการตกแต่งผิวด้วยการขัดมัน) ชั้นดินมีความหนาเฉลี่ยประมาณ 100 เซนติเมตร เป็นชั้นที่วางตัวอยู่ถัดขึ้นมาจากชั้นดินก่อนสมัยประวัติศาสตร์ตอนปลายหลักฐานที่พบ เช่น ภาชนินเผาแบบต่างๆโดยเฉพาะภาชนะแบบมีสัน ลูกปัดแก้ว เบี้ยดินเผา ชิ้นส่วนพวยกา หินดุ ฯลฯ (ราวพุทธศตวรรษที่ 11-13)
พบโครงกระดูกพร้อมภาชนะดินเผารูปทรงต่าง ๆ กำไลสำริด ลูกปัด เครื่องปั้นดินเผา เครื่องมือเหล็ก สมัยก่อนประวัติศาสตร์ตอนปลาย ซึ่งอาจจะรวมถึงยุคสำริดตอนปลาย
หลวงพ่อพระพุทธพรหม

พระพุทธพรหม หรือ หลวงพ่อพระพุทธพรหม  เป็นพระพุทธรูปปางมารวิชัย ประดิษฐานอยู่ภายในวัดพรหมทินใต้ หมู่ที่ 11 ตำบลหลุมข้าว อำเภอโคกสำโรง จังหวัดลพบุรี หันพระพักตร์ไปทางทิศตะวันออก มีความสูง 9 เมตร ไม่รวมฐาน ภายในบรรจุสิ่งของอันมีค่าและรวมไปถึงได้บรรจุพระบรมสารีริกธาตุ เพื่อให้ประชาชนได้บูชาสัการะ ซึ่งทำการหล่อเสร็จในวันเดียว คือ วันอาทิตย์ที่ 4 เดือนมีนาคม 2555 โดยมีผู้บริจาคหลักคือ คุณนิรันดร พานทอง , คุณสุมะนา พานทอง ประธานสร้างหลวงพ่อพระพุทธพรหม
ถาวรวัตถุภายในวัด

พระอุโบสถ 1 หลัง ซึ่งไม่รวมกับโบราณสถานของวัด
ศาลาการเปรียญ 2 หลัง หลังแรกใช้ในการประกอบพิธีทางศาสนาในงานระดับย่อม ส่วนศาลาหลังใหม่ปัจจุบันยังก่อสร้างยังไม่แล้วเสร็จเพราะเป็นศาลาขนาดใหญ่จึงจำเป็นต้องใช้งบประมาณเป็นจำนวนมาก
วิหาร 1 หลัง (ประดิษฐานพระพนัสบดี ศรีทวารวดี) ด้านบนศาลาการเปรียญหลังใหม่
กุฏิสงฆ์ มีทั้งหมดทั้งหมด  3 หลัง
พิพิธภัณฑ์ เพื่อจัดแสงวัตถุโบราณ 1 หลัง
ฌาปณสถาน 1หลัง
ดูเพิ่ม

หลวงพ่อพระพุทธพรหม
พระพนัสบดี ศรีทวารวดี
แหล่งข้อมูลอื่น

วัดพรหมทินใต้ แหล่งมรดกทางวัฒนธรรม
แหล่งโบราณคดีบ้านพรหมทินใต้ วัดพรหมทินใต้
พระอุโบสถ
หลวงพ่อพระพุทธพรหม
โบราณสถานวัดพรหมทินใต้
ด้านหลังวัดพรหมทินใต้ เดือนเมษายน 2555
หลี่ ฉุนซฺวี่

พระเจ้าจฺวังจงแห่งถังยุคหลัง (後唐莊宗; 2 ธันวาคม 885 – 15 มีนาคม 926) ชื่อตัวว่า หลี่ ฉุนซฺวี่ (李存朂, 李存勗 หรือ 李存勖) และชื่อรองว่า ย่าจึ (亞子) เป็นพระเจ้าแผ่นดินในราชวงศ์ถังยุคหลังสมัยห้าราชวงศ์สิบอาณาจักร อยู่ในสมบัติตั้งแต่ปี 923 ถึงปี 926
หลี่ ฉุนซฺวี่ เป็นบุตรของหลี่ เค่อย่ง (李克用) แม่ทัพราชวงศ์ถัง ต่อมา จู เวิน (朱溫) แม่ทัพอีกคนแห่งราชวงศ์ถัง โค่นราชวงศ์ถังแล้วตั้งราชวงศ์เหลียงยุคหลังขึ้น หลี่ ฉุนซฺวี่ จึงรวมกำลังมารบกับราชวงศ์เหลียงยุคหลังเพื่อกู้ราชวงศ์ถัง เขาทำตั้งราชวงศ์ถังขึ้นอีกครั้งซึ่งประวัติศาสร์เรียก ราชวงศ์ถังยุคหลัง แล้วตั้งตัวเป็นกษัตริย์ถัง หลี่ ฉุนซฺวี่ ครองสมบัติได้สามปี กัว ฉงเชียน (郭從謙) ข้าราชการของเขา ก็ก่อกบฏในปี 926 และหลี่ ฉุนซฺวี่ ตายในระหว่างสู้กับกบฏ หลี่ ซื่อหยวน ลูกบุญธรรมของ หลี่ ฉุนซฺวี่ จึงขึ้นเป็นกษัตริย์องค์ถัดมา
| ก่อนหน้า |  | หลี่ ฉุนซฺวี่ |  | ถัดไป |
| --- | --- | --- | --- | --- |
| จักรพรรดิเหลียงโม่ตี้ ราชวงศ์โฮ่วเหลียง |  | จักรพรรดิจีน  (923–926) |  | จักรพรรดิถังหมิงจง |
| ด ค กลำดับจักรพรรดิจีนในยุคห้าวงศ์สิบรัฐ |
| --- | --- |
ราชวงศ์โฮ่วเหลียง:  ไท่จู่ (จูเวิน)  จูหยูกุ้ย  เหลียงโม่ตี้ (จูหยูเจิน) 
ราชวงศ์โฮ่วถัง:  ซวงจง (หลี่คุนซู)  หมิงจง (หลี่ซือหยวน)  ถังหมิน (หลี่คงโหว)  โม่ตี้ (หลี่คงเค่อ) 
ราชวงศ์โฮ่วจิ้น:  เกาจู่ (สือจิ้งถัง)  ฉู่ตี้ (สือจงฮุ่ย) 
ราชวงศ์โฮ่วฮั่น:  เกาจู่ (หลิวจื้อหยวน)  หยินตี้ (หลิวเฉิงหยู) 
ราชวงศ์โฮ่วโจว:  ไท่จู่ (กัวเว่ย)  ซิจง (กัวหยง)  กงตี้ 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
หลี่ ซื่อ-ยฺเหวียน

สมเด็จพระจักรพรรดิถังหมิงจง (唐明宗, ค.ศ. 867 - ค.ศ. 933) จักรพรรดิองค์ที่ 2 แห่งราชวงศ์โฮ่วถัง ทรงพระนามว่า หลี่ ซื่อ-ยฺเหวียน (李嗣源) ทรงเป็นบุตรชายบุญธรรมของหลี่เค่อย่ง ซึ่งเป็นพระบิดาของจักรพรรดิถังซวงจง
เมื่อจักรพรรดิถังซวงจงพระอนุชาสวรรคต ระหว่างเกิดกบฏของขุนนาง ข้าราชการ หลี่ ซื่อยฺเหวียนจึงนำกำลังเข้าปราบปรามจนเรียบร้อยและจึงขึ้นครองราชย์สืบต่อมา ทรงพระนามว่า จักรพรรดิถังหมิงจง เมื่อ ค.ศ. 926 (พ.ศ. 1469) ขณะพระชนม์ได้ 59 พรรษา
ทรงมีความสัมพันธ์ที่ดีกับ ชี่ตัน (ราชวงศ์เหลียว) เมื่อจักรพรรดิองค์ก่อนสวรรคต พระองค์จึงทรงส่งราชทูตไปแจ้งแก่ เย่ว์ลี่ อาเปาจี (จักรพรรดิเหลียวไท่จู่)
จักรพรรดิถังหมิงจง สวรรคตเมื่อ ค.ศ. 933 เมื่อพระชนม์ได้ 66 พรรษา ครองราชย์ได้เพียง 7 ปี
| ก่อนหน้า |  | หลี่ ซื่อ-ยฺเหวียน |  | ถัดไป |
| --- | --- | --- | --- | --- |
| จักรพรรดิถังซวงจง |  | จักรพรรดิจีน  (พ.ศ. 1469 - พ.ศ. 1476) |  | จักรพรรดิถังหมิน |
| ด ค กลำดับจักรพรรดิจีนในยุคห้าวงศ์สิบรัฐ |
| --- | --- |
ราชวงศ์โฮ่วเหลียง:  ไท่จู่ (จูเวิน)  จูหยูกุ้ย  เหลียงโม่ตี้ (จูหยูเจิน) 
ราชวงศ์โฮ่วถัง:  ซวงจง (หลี่คุนซู)  หมิงจง (หลี่ซือหยวน)  ถังหมิน (หลี่คงโหว)  โม่ตี้ (หลี่คงเค่อ) 
ราชวงศ์โฮ่วจิ้น:  เกาจู่ (สือจิ้งถัง)  ฉู่ตี้ (สือจงฮุ่ย) 
ราชวงศ์โฮ่วฮั่น:  เกาจู่ (หลิวจื้อหยวน)  หยินตี้ (หลิวเฉิงหยู) 
ราชวงศ์โฮ่วโจว:  ไท่จู่ (กัวเว่ย)  ซิจง (กัวหยง)  กงตี้ 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
หลี่ ช่านฉาง

| หลี่ ช่านฉาง |
| --- | --- |
李善長
ภาพวาดหลี่ ช่านฉางในสมัยราชวงศ์ชิงจาก Wanxiaotang Huanchuan โดย Shangguan Zhou

อัครมหาเสนาบดีฝ่ายซ้าย
ดำรงตำแหน่ง 1368–1371
ก่อนหน้า: จัดตั้งตำแหน่ง
ถัดไป: สวี ต๋า
 
ข้อมูลส่วนบุคคล
เกิด: ค.ศ. 1314 รัชสมัย Yanyou ที่ 1 (延祐元年) เทศมณฑลติ้งหย่วน เหาโจว Anfeng Lu มณฑลเหอหนานเจียงเป่ย
เสียชีวิต: 1390 (อายุ 75–76) รัชสมัยหงอู่ที่ 23 (洪武二十三年) อิ้งเทียน
บุตร: Li Qi (ลูกชาย) Li Fang (หลานชาย) Li Mao (หลานชาย)
อาชีพ: นักการเมือง

หลี่ ช่านฉาง (จีน: 李善長; พินอิน: Lǐ Shàncháng; เวด-ไจลส์: Li Shan-ch'ang; ค.ศ. 1314–1390) เป็นอัครมหาเสนาบดีคนแรกของ ราชวงศ์หมิงกล่าวกันว่าเขาเป็นพระสหายสนิทของ จักรพรรดิหงอู่ ระหว่างสงคราม (ต่อสู้กับ ราชวงศ์ยฺเหวียน)
สตาร์ เทรค: ดิสคัฟเวอรี่

| สตาร์ เทรค: ดิสคัฟเวอรี่ |
| --- | --- |

ประเภท:   นิยายวิทยาศาสตร์  พจญภัย  ดราม่า 
สร้างโดย:   Bryan Fuller  Alex Kurtzman 
เค้าโครงจาก: Star Trek โดย Gene Roddenberry
แสดงนำ:   Sonequa Martin-Green  Doug Jones  Shazad Latif  Anthony Rapp  Mary Wiseman  Jason Isaacs 
ผู้ประพันธ์เพลง:   Jeff Russo  Alexander Courage 
ประเทศแหล่งกำเนิด: สหรัฐอเมริกา
ภาษาต้นฉบับ: ภาษาอังกฤษ
จำนวนฤดูกาล: 5
จำนวนตอน: 65 (รายชื่อตอน)
การผลิต
ผู้อำนวยการผลิต:   Bryan Fuller  David Semel  Eugene Roddenberry  Trevor Roth  Akiva Goldsman  Heather Kadin  Gretchen J. Berg  Aaron Harberts  Alex Kurtzman 
ผู้อำนวยการสร้าง:   Geoffrey Hemwall  April Nocifora  Aaron Baiers  Jill Danton  Nicholas Meyer  Craig Sweeny 
สถานที่ถ่ายทำ: ลองแองเจลิส, สหรัฐอเมริกา   โตรอนโต, แคนาดา
ผู้กำกับภาพ:   Guillermo Navarro  Colin Hoult 
บริษัทผู้ผลิต:   Secret Hideout  Roddenberry Entertainment  Living Dead Guy Productions  CBS Television Studios 
งบประมาณ: 8-8.5 ล้านดอลลาร์สหรัฐ / ตอน
ออกอากาศ
เครือข่าย:   CBS  CBS All Access  Paramount+ 
ออกอากาศ: 24 กันยายน ค.ศ. 2017 (2017-09-24) – present
การแสดงที่เกี่ยวข้อง
Star Trek TV series
สตาร์เทรค: ดิสคัฟเวอรี่ เป็นภาพยนตร์ชุดทางโทรทัศน์แนวบันเทิงคดีวิทยาศาสตร์จากประเทศสหรัฐอเมริกา สร้างโดย CBS All Access โดยมี Bryan Fuller และ Alex Kurtzman อำนวยการสร้าง เป็นภาพยนตร์ชุดต้นฉบับเรื่องแรกของบริการนี้ และเป็นภาพยนตร์ชุดของ สตาร์ เทรค เรื่องแรก นับตั้งแต่ สตาร์ เทรค เอนเตอร์ไพรส์ ซึ่งจบชุดลงเมื่อปี 2005 เรื่องชุดนี้ดำเนินเรื่องประมาณสิบปีก่อนเหตุการณ์ในซีรีส์ สตาร์ เทรค ต้นฉบับ และอยู่บนเส้นเวลาคนละเส้นกับภาพยนตร์ชุดสตาร์ เทรคที่กำลังฉายอยู่ในปัจจุบัน ภาพยนตร์ชุดนี้เล่าเรื่องของสงครามเย็นระหว่างสหพันธ์ฯ กับคลิงออนผ่านการผจญภัยของลูกเรือยาน USS Discovery มี Gretchen J. Berg และ Aaron Harberts รับหน้าที่เป็นผู้ดำเนินการของรายการ (showrunner) โดยได้รับการสนับสนุนทางการอำนวยการสร้างจาก Akiva Goldsman
Sonequa Martin-Green รับบทเป็น Michael Burnham เป็นต้นเรือของยานอวกาศ USS Shenzhou และต่อมาของยาน USS Discovery นักแสดงสมทบอื่นๆ ได้แก่ Doug Jones, Shazad Latif, Anthory Rapp, Mary Wiseman และ Jason Isaacs
สตาร์ เทรค: ดิสคัฟเวอรี่ ออกฉายครั้งแรกเมื่อ 19 กันยายน 2017 ที่ ArcLight Hollywood หลังจากนั้นจึงออกฉายให้ชมทั่วไปทางช่อง CBS และ All Access ในวันที่ 24 กันยายน ตอนต่อๆ มาจะทยอยออกฉายทีละสัปดาห์ทางช่องสตรีม All Access สำหรับในประเทศไทยนั้นสามารถรับชมได้ผ่านทาง Netflix โดยมีทั้งแบบพากย์ไทยและบรรยายไทย